Volkswagen Golf

Volkswagen Golf – nuo 1974 m. gaminamas kompaktiškas automobilis. 2021 m. dažniausiai Europoje parduodamas automobilis, 2022 m. užima antrą vietą.

1992 m. ir 2013 m. tapo Europos metų automobiliu 2004 m. ir 2013 m. skelbtas Lietuvos metų automobiliu.

Nuo 2019 m. gruodžio siūloma naujausia, aštuntoji VW Golf modelio karta.

Pirma karta 
1974 m. gegužę Volkswagen pristatė pirmos kartos priekiu varomą „Golfą“, pakeitusį VW Beetle. 1976 m. birželį VW pristatė sportiškesnį VW Golf GTI. 1976 m. rugsėjį pristatė dyzelinu varomą versiją, 1979 m. spalį Jetta (Golf sedanas), 1980 m. sausį Golf Cabriolet ir ant Golf platformos gamintą Volkswagen Caddy.

Golf Mk1 JAV ir Kanadoje buvo pardavinėjamas kaip Volkswagen Rabbit, o Meksikoje kaip Volkswagen Caribe. 1984-2009 m. Pietų Afrikoje gaminta atnaujinta Golf Mk1 versija, vad. Citi Golf.

Antra karta 
1983–1991 m. pagaminta apie 6,3 mln. vienetų.

Trečia karta 
Gaminta 1991–1999 m.

1994–2004 m. gaminta Cabrio versija.

Ketvirta karta 
Gaminta 1997–2003 m. Kabrioletas nebuvo sukurtas, vietoj to gamintojas naudojo ankstesnės kartos kabrioletą su pakeistais bamperiais bei priekiniais žibintais.

Galingiausia versija buvo R32, ji turėjo naują VR6 3.2 L variklį su 24 vožtuvais, išvystantį 241 AG (180 kW) galią ir 320 Nm sukimo momentą.

Penkta karta 
Gaminta 2003–2008 m. Pristatyta 2003 m. rugsėjį Frankfurto automobilių salone. Gaminta su dviejų bei keturių durų kėbulais bei trijų lygių vidaus įranga – Trendline, Comfortline bei Sportline.

Gaminti su 7 skirtingais naujais varikliais, kuriuose įdiegtos naujausios tiesioginio įpurškimo technologijos. Siūlyta rinktis iš keturių galimų variklių: montuojami benzininiai 1,4 litro 75 AG ir 1,6 litro 102 AG ir du turbodyzeliniai TDI (1,9 litro 105 AG ir 2,0 litro 140 AG) varikliai.

Šešta karta 
Gaminta 2008–2012 m. Siūlyta su dvidešimtvienu motoru: 12 benzininių ir 9 dyzelinių.

Septinta karta 
Gaminta 2012–2021 m. Siūlyta su 28 benzininiais, 8 dyzeliniais ir trimis elektrovarikliais.

Aštunta karta 
2019 m. spalio 24 d. Volfsburge pristatyta visuomenei.

Sukūrimo kaštai sudarė 1,8 mlrd. eurų. Vieneto kaina – nuo 19995€.

Pardavinėjama nuo 2019 m. gruodžio.

2020 m. rugsėjo 9 d. pristatytas universalas (vad. Golf VIII Variant).

Šaltiniai 

Golf